ddrg/super_eurlex huggingface dataset:
Euroopa Liidu Teataja L 047 , 19/02/2002 Lk 0002 - 0003



Nõukogu määrus (EÜ) nr 301/2002, 21. jaanuar 2002, protokolli sõlmimise kohta, millega määratakse kindlaks Euroopa Majandusühenduse ja Cabo Verde Vabariigi vahelises Cabo Verde rannikuvetes kalastamise kokkuleppes sätestatud kalapüügivõimalused ja rahaline osamaks ajavahemikuks 1. juuli 2001 — 30. juuni 2004 EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37 koostoimes artikli 300 lõikega 2 ja artikli 300 lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Euroopa Majandusühenduse ja Cabo Verde Vabariigi vahelise Cabo Verde rannikuvetes kalastamist käsitleva kokkuleppe [3] alusel on kaks poolt pidanud läbirääkimisi kokkuleppesse tehtavate muudatuste ja täienduste kindlaksmääramiseks. (2) Läbirääkimiste tulemusena parafeeriti 7. juunil 2001. aastal uus protokoll, millega määratakse kindlaks eespool nimetatud kokkuleppes sätestatud kalapüügivõimalused ja rahaline osamaks ajavahemikuks 1. juuli 2001 — 30. juuni 2004. (3) Kõnealuse protokolli heakskiitmine on kooskõlas ühenduse huvidega. (4) Tuleks määratleda liikmesriikide kalapüügivõimaluste jaotamise meetod, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab heaks protokolli, millega määratakse kindlaks Euroopa Ühenduse ja Cabo Verde Vabariigi vahelises Cabo Verde rannikuvetes kalastamise kokkuleppega sätestatud kalapüügivõimalused ja rahaline osamaks ajavahemikuks 1. juuli 2001 — 30. juuni 2004. Protokolli tekst on lisatud käesolevale määrusele. [4] Artikkel 2 Protokolliga kindlaksmääratud kalapüügivõimalused jaotatakse liikmesriikide vahel järgmiselt: — tuunipüügiseinerid: | Prantsusmaa: | 19 laeva | Hispaania: | 18 laeva | — ritvõngedega tuunipüügilaevad: | Prantsusmaa: | 6 laeva | Hispaania: | 10 laeva | Portugal: | 2 laeva | — triivõngejadaga kalapüügilaevad: | Hispaania: | 52 laeva | Portugal: | 10 laeva | — õngepüügilaevad: | Portugal: | 630 brutoregistertonni kuu kohta keskmiselt aasta jooksul, samal ajal maksimaalselt neli laeva | Kui kõnealuste liikmesriikide litsentsitaotlused ei hõlma kõiki protokollis kindlaksmääratud kalapüügivõimalusi, võib komisjon arvesse võtta litsentsitaotlusi teistelt liikmesriikidelt. Artikkel 3 Nõukogu eesistuja on volitatud määrama isikud, kellel on õigus protokollile alla kirjutada ja see ühenduse suhtes siduvaks muuta. Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. jaanuar 2002 Nõukogu nimel eesistuja M. Arias Cañete [1] EÜT C 332 E, 27.11.2001, lk 260. [2] Arvamus on esitatud 11. detsembril 2001 (Euroopa Ühenduste Teatajas seni avaldamata). [3] EÜT L 212, 9.8.1990, lk 3. [4] EÜT L 47, 19.2.2002, lk 25. --------------------------------------------------
Euroopa Liidu Teataja L 058 , 28/02/2002 Lk 0001 - 0002



Euroopa Parlamendi ja nõukogu määrus (EÜ) nr 359/2002, 12. veebruar 2002, millega muudetakse nõukogu määrust (EÜ) nr 2223/96 seoses ESA 95 kasutamisega käibemaksupõhistesse omavahenditesse liikmesriikide tehtavate osamaksete määramiseks EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 285, võttes arvesse komisjoni ettepanekut, [1] toimides asutamislepingu artiklis 251 sätestatud korras [2] ning arvestades järgmist: (1) Ühenduses kasutatavat Euroopa rahvamajanduse ja regionaalse arvepidamise süsteemi käsitleva nõukogu 25. juuni 1996. aasta määruse (EÜ) nr 2223/96 [3] artiklis 8 sätestatakse, et Euroopa rahvamajanduse arvepidamise süsteemi (ESA) teist väljaannet kasutatakse nõukogu määruse (EMÜ, Euratom) nr 1552/89 [4] kohase eelarve ja omavahenditega seotud Euroopa rahvamajanduse arvepidamise süsteemina seni, kuni kehtib nõukogu otsus 94/728/EÜ, Euratom. [5] (2) ESA teise väljaande kohaseid andmeid ei ole enam käibemaksupõhiste omavahendite määramiseks piisavalt üksikasjalikult saadaval. (3) See ei mõjuta RKT-põhiste omavahendite määramiseks kokkulepitud korda. (4) Eelarvesse tehtavate liikmesriikide osamaksete määramiseks on soovitatav kasutada parimaid kättesaadavaid statistilisi andmeid. (5) Uuel Euroopa rahvamajanduse arvepidamise süsteemil (ESA 95) põhinevate andmete kasutamine käibemaksupõhiste omavahendite määramiseks ei mõjuta mingil viisil omavahendite taset ega nende jaotumist liikmesriikide vahel. (6) Nõukogu otsusega 89/382/EMÜ, Euratom [6] asutatud statistikaprogrammi komiteega on kooskõlas nimetatud otsuse artikliga 3 nõu peetud, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2223/96 artiklisse 8 lisatakse järgmine lõige: "1a. Käibemaksupõhiste omavahendite määramiseks võivad liikmesriigid erandina lõikest 1 kasutada uuel Euroopa rahvamajanduse arvepidamise süsteemil (ESA 95) põhinevaid andmeid seni, kuni kehtib otsus 94/728/EÜ, Euratom." Artikkel 2 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. veebruar 2002 Euroopa Parlamendi nimel president P. Cox Nõukogu nimel eesistuja J. Piqué I Camps [1] EÜT C 29 E, 30.1.2001, lk 266. [2] Euroopa Parlamendi 3. aprilli 2001. aasta arvamus (Euroopa Ühenduste Teatajas seni avaldamata), nõukogu 16. juuli 2001. aasta ühine seisukoht (EÜT C 307, 31.10.2001, lk 1) ja Euroopa Parlamendi 12. detsembri 2001. aasta otsus (Euroopa Ühenduste Teatajas seni avaldamata). [3] EÜT L 310, 30.11.1996, lk 1. Määrust on viimati muudetud komisjoni määrusega (EÜ) nr 995/2001 (EÜT L 139, 23.5.2001, lk 3). [4] EÜT L 155, 7.6.1989, lk 1. Määrus on tühistatud ja asendatud määrusega (EÜ, Euratom) nr 1150/2000 (EÜT L 130, 31.5.2000, lk 1). [5] EÜT L 293, 12.11.1994, lk 9. [6] EÜT L 181, 28.6.1989, lk 47. --------------------------------------------------
Komisjoni määrus (EÜ) nr 351/2002,

25. veebruar 2002,

millega muudetakse nõukogu määrust (EÜ) nr 3605/93 seoses ESA 95le viitamisega

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. novembri 1993. aasta määrust (EÜ) nr 3605/93 Euroopa Ühenduse asutamislepingule lisatud ülemäärase eelarvepuudujäägi menetlust käsitleva protokolli kohaldamise kohta, [1] viimati muudetud määrusega (EÜ) nr 475/2000, [2] eriti selle artiklit 7,

ning arvestades järgmist:

(1) Mõistete "valitsemissektor", "eelarvepuudujääk" ja "investeerimine" määratlused on sätestatud asutamislepingule lisatud ülemäärase eelarvepuudujäägi menetlust käsitlevas protokollis ja määruses (EÜ) nr 3605/93 viidetega ühenduses kasutatavale Euroopa rahvamajanduse ja regionaalse arvepidamise süsteemile (edaspidi "ESA 95"), mis on kehtestatud nõukogu 25. juuni 1996. aasta määrusega (EÜ) nr 2223/96 ühenduses kasutatava Euroopa rahvamajanduse ja regionaalse arvepidamise süsteemi kohta, [3] viimati muudetud komisjoni määrusega (EÜ) nr 113/2002 [4].

(2) Määrus (EÜ) nr 2223/96 sisaldab ühiste standardite, määratluste, liigituste ja arvepidamiseeskirjade kontrollraamistikku liikmesriikide kontode koostamiseks, et rahuldada Euroopa Ühenduse statistikavajadusi ja saada liikmesriikide vahel võrreldavaid tulemusi.

(3) Euroopa Parlamendi ja nõukogu 3. detsembri 2001. aasta määrusega (EÜ) nr 2558/2001, millega muudetakse nõukogu määrust (EÜ) nr 2223/96 seoses vahetuslepingute ja tähtpäevaintressiga lepingute kohaste arvelduste ümberliigitamisega, [5] on vahetuslepingute ja tähtpäevaintressiga lepingute kohased intressivood ümber liigitatud omanditulu alt finantskonto alla ja samas on ära märgitud vajadus nende voogude erikäsitlemise järele ülemäärase eelarvepuudujäägi menetluse alusel edastatavate andmete puhul.

(4) Seetõttu tuleks määrust (EÜ) nr 3605/93 vastavalt muuta.

(5) Segaduse vältimiseks ESA 95le tehtavate uute viidete kohaldamisel tuleks käesolevas määruses sätestatud meetmeid kohaldada alates 1. jaanuarist 2002,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 3605/93 artikli 1 lõiget 3 muudetakse järgmiselt:

1. kood "B.9" asendatakse koodiga "EDP B.9";

2. kood "D.41" asendatakse koodiga "EDP D.41".

Artikkel 2

Käesolev määrus jõustub selle Euroopa Ühenduste Teatajas avaldamise päeval.

Käesolevat määrust kohaldatakse alates 1. jaanuarist 2002.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. veebruar 2002

Komisjoni nimel

komisjoni liige

Pedro Solbes Mira

[1] EÜT L 332, 31.12.1993, lk 7.

[2] EÜT L 58, 3.3.2000, lk 1.

[3] EÜT L 310, 30.11.1996, lk 1.

[4] EÜT L 21, 24.1.2002, lk 3.

[5] EÜT L 344, 28.12.2001, lk 1.

--------------------------------------------------
Euroopa Liidu Teataja L 055 , 26/02/2002 Lk 0016 - 0016



Komisjoni määrus (EÜ) nr 348/2002, 25. veebruar 2002, millega kehtestatakse erandid määrusest (EÜ) nr 174/1999 (millega kehtestatakse nõukogu määruse (EMÜ) nr 804/68 piima ja piimatoodete ekspordilitsentside ja -toetuste kohaldamise üksikasjalikud erieeskirjad) ning määrusest (EÜ) nr 800/1999 (milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud määrusega (EÜ) nr 1670/2000, [2] eriti selle artikli 31 lõiget 14, ning arvestades järgmist: (1) Komisjoni määruse (EÜ) nr 174/1999 [3] (viimati muudetud määrusega (EÜ) nr 156/2002) [4] artikliga 6 määratakse kindlaks ekspordilitsentside kehtivusaeg. Komisjoni määruse (EÜ) nr 800/1999 [5] (viimati muudetud määrusega (EÜ) nr 2299/2001) [6] artikli 18 lõikega 3 määratakse kindlaks toetuse määr, mida kohaldatakse siis, kui litsentsile märgitud sihtkohast ei peeta kinni. (2) Euroopa Liidu ja Eesti vahel käivad läbirääkimised kaubanduse liberaliseerimise üle. Kõnealustel läbirääkimistel käsitletakse alates 1. juulist 2002 kohaldatavaid soodustusi. Ilma et see piiraks soodustuste kohaldamist kavandatud kuupäeval, tuleks Eestiga toimuva kaubavahetuse häirimise vältimiseks piirata litsentside kehtivusaega ning võtta vastu vajalikud meetmed, et takistada muude kolmandate riikide jaoks väljastatud litsentside kasutamist Eestisse eksportimiseks pärast 30. juunit. (3) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Olenemata määruse (EÜ) nr 174/1999 artiklist 6, lõpeb kehtivusaeg toetuse eelkinnitusega ekspordilitsentside puhul, mille sihtkohaks on märgitud Eesti, hiljemalt 30. juunil 2002. Artikkel 2 Olenemata määruse (EÜ) nr 800/1999 artikli 18 lõikest 3, ei maksta toetust litsentside puhul, mille lahtris 7 on sihtkohaks märgitud muu riik kui Eesti ning mida kasutatakse Eestisse eksportimiseks alates 1. juulist 2002. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates selle jõustumise kuupäevast taotletavate litsentside suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. veebruar 2002 Komisjoni nimel komisjoni liige Franz Fischler [1] EÜT L 160, 26.6.1999, lk 48. [2] EÜT L 193, 29.7.2000, lk 10. [3] EÜT L 20, 27.1.1999, lk 8. [4] EÜT L 25, 29.1.2002, lk 24. [5] EÜT L 102, 17.4.1999, lk 11. [6] EÜT L 308, 27.11.2001, lk 19. --------------------------------------------------
Euroopa Liidu Teataja L 055 , 26/02/2002 Lk 0024 - 0024



Komisjoni määrus (EÜ) nr 352/2002, 25. veebruar 2002, millega muudetakse määrust (EÜ) nr 1121/2001, millega määratakse kindlaks kõikide seniste ettevõtjate tariifikvootide alusel imporditavate banaanide individuaalsete kvootide korrigeerimiskoefitsientide kohandamine EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. veebruari 1993. aasta määrust (EMÜ) nr 404/93 banaanituru ühise korralduse kohta, [1] viimati muudetud määrusega (EÜ) nr 2587/2001, [2] eriti selle artiklit 20, võttes arvesse komisjoni 7. mai 2001. aasta määrust (EÜ) nr 896/2001, milles sätestatakse nõukogu määruse (EMÜ) nr 404/93 üksikasjalikud rakenduseeskirjad seoses banaanide ühendusse importimiste korraga, [3] viimati muudetud määrusega (EÜ) nr 349/2002, [4] eriti selle artikli 5 lõiget 2, ning arvestades, et: (1) komisjon on määrusega (EÜ) nr 1121/2001, [5] viimati muudetud määrusega (EÜ) nr 2146/2001, [6] vastavalt määruse (EÜ) nr 896/2001 artikli 5 lõikele 2 määranud ettevõtjate individuaalsete kvootide suhtes kohaldatava korrigeerimiskoefitsiendi seniste ettevõtjate kahe kategooria puhul, pidades silmas liikmesriikidelt saadud teavet seniste A/B- ja C-ettevõtjate individuaalsete kvootide summa kohta; (2) pärast määruse (EÜ) nr 2587/2001 kohast B- ja C-tariifkvootide muutmist ning määruse (EÜ) nr 349/2002 kohast C-tariifkvootide jaotamist seniste ettevõtjate ja mittetraditsiooniliste ettevõtjate vahel tuleks kohandada A/B- ja C-tariifkvootide alusel seniste ettevõtjate individuaalsete kvootide suhtes kohaldatavaid korrigeerimiskoefitsiente; (3) sellest tulenevalt tuleks muuta määrust (EÜ) nr 1121/2001; (4) käesolev määrus peab jõustuma viivitamata, arvestades määruses (EÜ) nr 896/2001 sätestatud tähtaegu; (5) käesoleva määrusega ettenähtud meetmed on kooskõlas banaanituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1121/2001 artikkel 1 asendatakse järgmisega: "Artikkel 1 Määruse (EMÜ) nr 404/93 artiklis 18 sätestatud A/B- ja C-tariifikvootide puhul on määruse (EÜ) nr 896/2001 artikli 5 lõikes 2 sätestatud korrigeerimiskoefitsient: —iga senise A/B-ettevõtja puhul: | 1,12108, | —iga senise C-ettevõtja puhul: | 0,93147. | Hiljemalt 2002. aasta 28. veebruariks teatavad liikmesriikide pädevad asutused asjaomastele ettevõtjatele nende individuaalsed kvoodid, mida on kohandatud vastavalt käesolevale artiklile." Artikkel 2 Käesolev määrus jõustub 26. veebruaril 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. veebruar 2002 Komisjoni nimel komisjoni liige Franz Fischler [1] EÜT L 47, 25.2.1993, lk 1. [2] EÜT L 345, 29.12.2001, lk 13. [3] EÜT L 126, 8.5.2001, lk 6. [4] EÜT L 55, 26.2.2002, lk 17. [5] EÜT L 153, 8.6.2001, lk 12. [6] EÜT L 288, 1.11.2001, lk 21. --------------------------------------------------
Euroopa Liidu Teataja L 058 , 28/02/2002 Lk 0005 - 0005



Komisjoni määrus (EÜ) nr 361/2002, 27. veebruar 2002, millega muudetakse määrust (EÜ) nr 936/97, millega avatakse värske, jahutatud ja külmutatud kvaliteetse veiseliha ja külmutatud pühvliliha tariifikvoodid ning sätestatakse nende haldamine EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] viimati muudetud komisjoni määrusega (EÜ) nr 2345/2001 [2], võttes arvesse komisjoni 27. mai 1997. aasta määrust (EÜ) nr 936/97, millega avatakse värske, jahutatud ja külmutatud kvaliteetse veiseliha ja külmutatud pühvliliha tariifikvoodid ning sätestatakse nende haldamine, [3] viimati muudetud määrusega (EÜ) nr 134/1999, [4] eriti selle artikli 7 lõiget 2, ning arvestades järgmist: Kanada on määranud uue asutuse autentsussertifikaatide väljaandmiseks. Seetõttu tuleks määruse (EÜ) nr 936/97 II lisa vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 936/97 II lisas asendatakse asutuse nimi "Food Production and Inspection Branch — Agriculture Canada, Direction Générale "Production et inspection des aliments"— Agriculture Canada" nimega "Canadian Food Inspection Agency — Government of Canada/Agence canadienne d'inspection des aliments — Gouvernement du Canada". Artikkel 2 Käesolev määrus jõustub 28. veebruaril 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. veebruar 2002 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] EÜT L 315, 1.12.2001, lk 29. [3] EÜT L 137, 28.5.1997, lk 10. [4] EÜT L 17, 22.1.1999, lk 22. --------------------------------------------------
Official Journal L 067 , 09/03/2002 P. 0006 - 0006



KOMISJONI MÄÄRUS (EÜ) nr 434/2002, 8. märts 2002, millega muudetakse määrust (EÜ) nr 94/2002, milles sätestatakse nõukogu määruse (EÜ) nr 2826/2000 põllumajandustoodete ja -saaduste teavitamis- ja müügiedendusmeetmete kohta siseturul üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. detsembri 2000. aasta määrust (EÜ) nr 2826/2000 põllumajandustoodete ja -saaduste teavitamis- ja müügiedendusmeetmete kohta siseturul,1 eriti selle artikleid 12 ja 16, ning arvestades järgmist: (1) Komisjoni määruses (EÜ) nr 94/2002,2 muudetud määrusega (EÜ) nr 305/2002,3 sätestatakse määruse (EÜ) nr 2826/2000 üksikasjalikud rakenduseeskirjad. (2) Määruse (EÜ) nr 94/2002 artikli 5 lõikega 1 sätestatakse, et tootmisharuliidud ja tootmisharudevahelised organisatsioonid esitavad programmid liikmesriikidele 15. juuniks ja esimest korda 15. märtsiks. (3) Seoses eri sektorite ning eriti lõikelillede ja elustaimede sektori suuniste liiga hilise avaldamisega, tuleks asjaomasele liikmesriigile programmide esitamise tähtaeg lükata esimesel aastal edasi 31. märtsile. (4) Käesoleva määrusega ettenähtud meetmed on kooskõlas põllumajandussaaduste ja -toodete müügiedenduse korralduskomiteede ühisarvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 94/2002 artikli 5 lõike 1 esimene lause asendatakse järgmisega: "Määruse (EÜ) nr 2826/2000 artiklis 6 osutatud programmides sisalduvate meetmete kohaldamiseks esitavad asjaomaseid sektoreid või asjaomast sektorit esindavad ühenduse tootmisharuliidud või tootmisharudevahelised organisatsioonid asjaomaste liikmesriikide poolt väljakuulutatud projektikonkurssidele oma programmid esimesel korral enne 31. märtsi ja seejärel enne 15. juunit." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. märts 2002 Komisjoni nimel komisjoni liige Franz FISCHLER 1 EÜT L 328, 21.12.2000, lk 2. 2 EÜT L 17, 19.1.2002, lk 20. 3 EÜT L 47, 19.2.2002, lk 12.
Euroopa Liidu Teataja L 076 , 19/03/2002 Lk 0009 - 0009



Komisjoni määrus (EÜ) nr 486/2002, 18. märts 2002, millega muudetakse toortubakasektorit käsitlevat määrust (EÜ) nr 2848/98 teatavate tähtaegade kehtestamise osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta, [1] viimati muudetud määrusega (EÜ) nr 1336/2000, [2] eriti selle artiklit 11, ning arvestades järgmist: (1) Kuna nõukogu ei ole teinud otsust komisjoni ettepaneku [3] kohta, mille eesmärgiks on määrata kindlaks 2002., 2003. ja 2004. aasta saagikoristuse tagatiskünnise ülemmäärad, ei saa liikmesriigid 2002. aasta saagikoristuse osas järgida komisjoni 22. detsembri 1998. aasta määruses (EÜ) nr 2848/98 (milles sätestatakse nõukogu määruse (EMÜ) nr 2075/92 kohaldamiseks üksikasjalikud eeskirjad seoses toortubakasektori lisatasukavade, tootmiskvootide ja tootjarühmadele antava eriabiga, [4] viimati muudetud määrusega (EÜ) nr 1441/2001 [5]) kehtestatud tähtaegu, mis on ette nähtud tootjatele kvoodi eraldamise tõendite väljaandmiseks ja külvieelsete lepingute sõlmimiseks. Seepärast tuleb kõnealuseid tähtaegu muuta. (2) Käesoleva määrusega ettenähtud meetmed on kooskõlas tubakaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2848/98 artikkel 55 asendatakse järgmisega: "Artikkel 55 1. Olenemata artikli 22 lõikest 3, annavad liikmesriigid 2002. aasta saagikoristuse puhul kvoodi eraldamise tõendid välja nii tootjarühmadesse kuuluvatele kui mittekuuluvatele tootjatele hiljemalt 30. aprilliks 2002. 2. Olenemata artikli 10 lõikest 1, tuleb 2002. aasta saagikoristuse puhul külvieelsed lepingud sõlmida 30. juuniks 2002, välja arvatud vääramatu jõu korral." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. märts 2002 Komisjoni nimel komisjoni liige Franz Fischler [1] EÜT L 215, 30.7.1992, lk 70. [2] EÜT L 154, 27.6.2000, lk 2. [3] K(2001) 684 (lõplik). [4] EÜT L 358, 31.12.1998, lk 17. [5] EÜT L 193, 17.7.2001, lk 5. --------------------------------------------------
Komisjoni määrus (EÜ) nr 474/2002,

15. märts 2002,

millega muudetakse määrust (EÜ) nr 20/2002, milles sätestatakse nõukogu määrustega (EÜ) nr 1452/2001, (EÜ) nr 1453/2001 ja (EÜ) nr 1454/2001 kehtestatud äärepoolseimate piirkondade tarnimise erikorra üksikasjalikud rakenduseeskirjad

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. juuni 2001. aasta määrust (EÜ) nr 1452/2001 (millega kehtestatakse Prantsuse ülemeredepartemangude jaoks erimeetmed seoses teatavate põllumajandussaaduste ja -toodetega, millega muudetakse direktiivi 72/462/EMÜ ja millega tunnistatakse kehtetuks määrused (EMÜ) nr 525/77 ja (EMÜ) nr 3763/91 (Poseidom)), [1] eriti selle artiklit 22,

võttes arvesse nõukogu 28. juuni 2001. aasta määrust (EÜ) nr 1453/2000, millega kehtestatakse Assooride ja Madeira heaks teatavate põllumajandussaaduste ja -toodete suhtes erimeetmed ning tunnistatakse kehtetuks määrus (EMÜ) nr 1600/92 (Poseima), [2] eriti selle artiklit 34,

ning arvestades järgmist:

(1) Tehnilistel põhjustel ning Assooride ja Madeira tarnimise erikorra asjakohaste kontrollide läbiviimiseks on Portugali ametiasutused taotlenud erisätete kohaldamist litsentsitaotluste esitamise ja nende kehtivusaja suhtes. Kõnealune taotlus tuleks rahuldada ning litsentsitaotlusi tuleks lubada esitada iga kuu esimesel viiel tööpäeval ning litsentside kehtivusaeg peaks lõppema nende väljastamisele järgneva teise kuu lõpus. Kõnealuseid uusi sätteid tuleks kohaldada alates 1. aprillist 2002.

(2) Komisjoni määruse (EÜ) nr 20/2002 [3] artikli 30 teise lõike teises taandes on oluline viga. Kõnealuse vea tulemusel võivad tekkida raskused tarnimise erikorra rakendamisel Prantsuse ülemeredepartemangudes, Assooridel ja Madeiral üleminekuaja jooksul 1. jaanuarist kuni 30. juunini 2002. Kõnealune viga tuleks parandada, et litsentside väljastamine kulgeks üleminekuaja jooksul nõuetekohaselt.

(3) Käesoleva määrusega ettenähtud meetmed on kooskõlas kõikide asjaomaste korralduskomiteede arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 20/2002 muudetakse järgmiselt.

1. Artiklile 29 lisatakse järgmine lõige:

"3. Kuni 2002. aasta 30. juunini kohaldatakse Assooridel ja Madeiral järgmisi sätteid:

a) litsentsitaotlused esitatakse iga kuu esimese viie tööpäeva jooksul ning litsentsid väljastatakse järgmise viie tööpäeva jooksul;

b) litsentsid kehtivad väljastamisele järgneva kahe kuu jooksul."

2. Artikli 30 teise lõigu teine taane asendatakse järgmisega:

"— artikleid 4, 5, 7 ja 9, artikli 10 lõiget 1 ning artikleid 11, 13, 14, 15, 26 ja 27 ei kohaldata Prantsuse ülemeredepartemangude, Assooride ja Madeira suhtes kuni 1. juulini 2002."

Artikkel 2

Käesolev määrus jõustub Euroopa Ühenduste Teatajas avaldamisele järgneval päeval.

Artikli 1 lõiget 1 kohaldatakse alates 1. aprillist 2002.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 15. märts 2002

Komisjoni nimel

komisjoni liige

Franz Fischler

[1] EÜT L 198, 21.7.2001, lk 11.

[2] EÜT L 198, 21.7.2001, lk 26.

[3] EÜT L 8, 11.1.2002, lk 1.

--------------------------------------------------